Valsts sabiedrība ar ierobežotu atbildību

**TRAUMATOLOĢIJAS UN ORTOPĒDIJAS SLIMNĪCA**

Duntes ielā 22, Rīgā, LV-1005

|  |  |
| --- | --- |
|  | APSTIPRINĀTSar 2018. gada 06. jūlijaVSIA “Traumatoloģijas un ortopēdijas slimnīca” iepirkuma komisijas sēdes protokolu Nr. 01-8.2/35 |

NOLIKUMS

Iepirkuma procedūrai

**„Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”,**

identifikācijas Nr. VSIA TOS 2018/17MP

1. **Pasūtītājs** ir:

Valsts sabiedrība ar ierobežotu atbildību „Traumatoloģijas un ortopēdijas slimnīca”, reģistrācijas Nr. 40003410729, adrese – Duntes 22, Rīga, LV-1005 (turpmāk - Slimnīca).

1. Iepirkuma procedūru organizē un realizē ar VSIA “Traumatoloģijas un ortopēdijas slimnīca” valdes priekšsēdētājas 2018. gada 05. jūlija rīkojumu Nr. 01‑6/94 apstiprināta Iepirkuma komisija.
2. Iepirkuma procedūras nolikums un tā pielikumi izstrādāti saskaņā ar 2017. gada 1. marta “Publisko iepirkumu likuma” 9. pantu.
3. Par iepirkuma pretendentu var būt piegādātājs, kurš iesniedzis piedāvājumu šajā iepirkuma procedūrā. Piegādātājs - fiziska vai juridiska persona, šāda personu apvienība jebkurā to kombinācijā, kas attiecīgi piedāvā tirgū sniegt pakalpojumu.
4. Finansēšanas avots - Slimnīcas budžeta līdzekļi.
5. **Iepirkuma priekšmets –** medicīniskā skābekļa gazifikācijas un uzglabāšanas sistēmas noma un tai nepieciešamā medicīniskā skābekļa piegāde, saskaņā ar tehniskās specifikācijas prasībām, kas pievienotas Nolikuma **pielikumā Nr. 2**.
6. **CPV kods:** 24100000-5 (Gāzes), papildu kods 42990000-2 (Dažādas īpaša lietojuma iekārtas).
7. Pretendentam piedāvājums ir jāiesniedz par iepirkuma priekšmetu pilnā apjomā un vienā variantā.
8. Pasūtītājs piešķir iepirkuma līguma slēgšanas tiesības saimnieciski visizdevīgākajam piedāvājumam, kuru nosaka, ņemot vērā cenu. Par saimnieciski visizdevīgāko piedāvājumu atzīst to piedāvājumu, kurš atbilst nolikuma un tehniskās specifikācijas prasībām, un kura kopējā piedāvājuma cena bez PVN, ir viszemākā.
9. **Līguma izpildes vieta** ir valsts sabiedrība ar ierobežotu atbildību “Traumatoloģijas un ortopēdijas slimnīca”, Rīgā, Duntes ielā 22.
	1. Ar iepirkuma procedūras uzvarētāju Pasūtītājs slēgs iepirkuma līgumu par pakalpojuma sniegšanu 24 (divdesmit četrus) mēnešus no līguma noslēgšanas dienas.

# Piedāvājumu iesniegšana:

* 1. Piedāvājumus jāiesniedz personīgi vai jānosūta pa pastu slēgtā aizzīmogotā aploksnē ar norādi:

Iepirkuma procedūra: **„ Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”.**

iepirkuma identifikācijas Nr. VSIA TOS 2018/17MP

Adrese: Duntes iela 22, Rīgā, LV-1005

Pretendenta nosaukums un adrese.

Atzīme: “Atvērt tikai iepirkuma komisijas klātbūtnē”.

* 1. Ieinteresētais piegādātājs nodrošina piedāvājuma saņemšanu līdz 12.1. punktā minētā termiņa beigām neatkarīgi no piedāvājuma iesniegšanas vai nosūtīšanas veida.
	2. Iepirkuma komisija pieņem tikai tādu piedāvājumu, kas noformēts tā, lai piedāvājumā iekļautie dati būtu aizsargāti un iepirkuma komisija varētu pārbaudīt tā saturu tikai pēc piedāvājumu iesniegšanas termiņa beigām (slēgtā iepakojumā).
	3. Ja attiecībā uz iepirkuma priekšmetu vai atsevišķām tā daļām nepieciešams ievērot komercnoslēpumu, pretendents to skaidri norāda piedāvājumā. Piedāvājuma lapām, kas satur šāda rakstura informāciju, jābūt marķētām ar atzīmi “KONFIDENCIĀLI”. Pasūtītājs, paziņojot par līguma slēgšanu un informējot pretendentus, šo informāciju neatklāj. Šajā punktā minētā prasība neattiecas uz informāciju, kas ir vispārpieejama saskaņā ar Publisko iepirkumu likumu un citiem normatīvajiem aktiem.
1. **Piedāvājuma iesniegšanas vieta:**
	1. Piedāvājums jāiesniedz līdz **2018. gada \_\_. jūlijam plkst. 11:00** VSIA “Traumatoloģijas un ortopēdijas slimnīca”, Duntes ielā 22, Rīgā, LV-1005, administratīvā korpusa II stāvā, galvenajai iepirkumu speciālistei Vinetai Vīksnai, pretendentam ierodoties personīgi vai nosūtot pa pastu.
	2. Pretendentam jāiesniedz piedāvājums par tehniskā specifikācijā norādīto iepirkuma priekšmetu pilnā apjomā.
	3. Piedāvājumi, kuri nav iesniegti noteiktajā kārtībā vai iesniegti pēc norādītā piedāvājumu iesniegšanas termiņa beigām, netiek pieņemti un tiek atgriezti iesniedzējam atpakaļ neatvērti.
	4. Piedāvājumi, kas iesniegti nolikumā noteiktajā kārtībā, netiek atdoti atpakaļ pretendentiem.
	5. Ja aploksne nav noformēta atbilstoši 11. punkta prasībām, iepirkuma komisija neuzņemas atbildību par tās nesaņemšanu noteiktajā laikā vai pirmstermiņa atvēršanu.
	6. Pretendents pilnībā sedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām neatkarīgi no iepirkuma procedūras rezultāta.
	7. Pēc piedāvājuma iesniegšanas termiņa beigām pretendents iesniegto piedāvājumu grozīt nevar.
	8. Pirms piedāvājumu iesniegšanas termiņa beigām pretendents var grozīt vai atsaukt iesniegto piedāvājumu.
	9. Piedāvājuma grozījumi vai atsaukums jāiesniedz rakstiski līdz piedāvājumu iesniegšanas termiņa beigām, nodrošinot, lai grozījumi vai atsaukums tiktu saņemts nolikumu 12.1. punktā norādītajā adresē ne vēlāk kā līdz 12.1. punktā minētajam datumam un laikam, slēgtā aploksnē. Uz aploksnes jābūt 11. punktā norādītai informācijai un papildu norādei "GROZĪJUMI" vai "ATSAUKUMS".
	10. Atsaukumam ir bezierunu raksturs un tas izslēdz pretendenta turpmāku dalību šajā iepirkumā.

**Piedāvājumu atvēršana**

1. Piedāvājumu atvēršana:
	1. Piedāvājumi tiks atvērti **2018. gada \_\_. jūlija, plkst. 11:00**, VSIA „Traumatoloģijas un ortopēdijas slimnīca”, administratīvā korpusa II stāvā, Duntes ielā 22, Rīgā, Latvijā **slēgtā sanāksmē**.
	2. Uzsākot iepirkuma procedūru, iepirkuma komisijas locekļi ir parakstījuši apliecinājumu, ka nav tādu apstākļu, kuru dēļ varētu uzskatīt, ka viņš ir ieinteresēts konkrēta pretendenta izvēlē vai darbībā vai, ka viņš ir saistīts ar pretendentiem Publisko iepirkumu likuma (turpmāk – PIL) 25.panta pirmās un otrās daļas izpratnē. Ja šāds apliecinājums nav parakstīts, komisijas loceklis nedrīkst piedalīties turpmākajā komisijas darbā.
	3. Piedāvājuma atvēršana tiek protokolēta, kurā norāda pretendenta nosaukumu, piedāvājuma iesniegšanas laiku, piedāvāto cenu un citas ziņas, kas raksturo piedāvājumu.
	4. Kad iepirkuma procedūras Nolikumā noteiktajā termiņā iesniegtais piedāvājums atvērts, piedāvājuma atvēršanas sanāksmi slēdz. Pēc pretendenta pieprasījuma, 3 (trīs) darba dienu laikā pēc piedāvājuma atvēršanas sanāksmes, Pasūtītājs izsniedz pretendentam šīs sanāksmes protokola kopiju.

**Kontaktpersonas:**

1. Par iepirkuma procedūras nolikumu - galvenā iepirkumu speciāliste Vineta Vīksna, Duntes iela 22, Rīga, tālr. 67399248, fakss 67392348, e-pasts Vineta.Viksna@tos.lv un par iepirkuma tehnisko specifikāciju – Energo un saimniecības nodaļas vadītājs Dainis Kalniņš, tālr. 29215262.
2. **Prasības pretendentam dalībai iepirkuma procedūrā:**
	1. Visi pretendenti piedalās iepirkuma procedūrā uz vienādu noteikumu un vienlīdzības pamata, kā arī balstoties uz atklātības, brīvas konkurences, samērīguma un savstarpējas atzīšanas principiem.
	2. Pasūtītājs **izslēdz** Pretendentu no dalības iepirkumā jebkurā no šādiem gadījumiem:
		1. pasludināts pretendenta maksātnespējas process (izņemot gadījumu, kad maksātnespējas procesā tiek piemērots uz parādnieka maksātspējas atjaunošanu vērsts pasākumu kopums), apturēta tā saimnieciskā darbība vai pretendents tiek likvidēts;
		2. ir konstatēts, ka **piedāvājumu iesniegšanas termiņa pēdējā dienā** vai **dienā, kad pieņemts lēmums par iespējamu iepirkuma līguma slēgšanas tiesību piešķiršanu**, pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tai skaitā, valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 euro. Attiecībā uz Latvijā reģistrētiem un pastāvīgi dzīvojošiem pretendentiem pasūtītājs ņem vērā informāciju, kas ievietota Ministru kabineta noteiktajā informācijas sistēmā Valsts ieņēmumu dienesta publiskās nodokļu parādnieku datubāzes un Nekustamā īpašuma nodokļa administrēšanas sistēmas pēdējās datu aktualizācijas datumā;
		3. iepirkuma procedūras dokumentu sagatavotājs (pasūtītāja amatpersona vai darbinieks), iepirkuma komisijas loceklis vai eksperts ir saistīts ar pretendentu Publisko iepirkumu likuma [25. panta](https://likumi.lv/doc.php?id=287760#p25) pirmās un otrās daļas izpratnē vai ir ieinteresēts kāda pretendenta izvēlē, un pasūtītājam nav iespējams novērst šo situāciju ar mazāk pretendentu ierobežojošiem pasākumiem;
		4. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst prasībām, kas noteiktas paziņojumā par plānoto līgumu vai iepirkuma nolikumā, kā arī uz personālsabiedrības biedru, ja pretendents ir personālsabiedrība, ir attiecināmi 15.2.1.-15.2.3. punktu nosacījumi.
	3. 15.2.1., 15.2.2. un 15.2.3. punktā minēto apstākļu esamību pasūtītājs pārbauda tikai attiecībā uz pretendentu, kuram būtu piešķiramas līguma slēgšanas tiesības atbilstoši noteiktajām prasībām un kritērijiem.
3. **Prasības pretendentu piedāvājuma noformējumam un iesniegšanas kārtībai**
	1. Piedāvājums sastāv no šādām daļām:
		1. pretendenta atlases dokumenti;
		2. tehniskais un finanšu piedāvājums.
	2. Visi ar pretendenta **atlasi saistītie dokumenti** jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā personaa.
	3. Visi ar pretendenta **tehnisko un finanšu piedāvājumu** saistītie dokumenti jāiesniedz datordrukā, latviešu valodā ar satura rādītāju. Dokumenti jānoformē saskaņā ar 28.09.2010. MK noteikumiem Nr.916 "Dokumentu izstrādāšanas un noformēšanas kārtība" un 06.05.2010. likumu "Dokumentu juridiskā spēka likums". Lapām jābūt numurētām un cauršūtām tā, lai tās nebūtu iespējams atdalīt. Uz pēdējās lapas cauršūšanai izmantotā diega gali nostiprināmi ar pārlīmētu lapu, kurā norādīts cauršūto lapu skaits, ko ar savu parakstu un pretendenta zīmogu apliecina uzņēmuma vadītājs vai tā pilnvarotā persona. Pretendentam jāiesniedz 1 (viena) finanšu piedāvājuma elektroniskā kopija ar norādi „KOPIJA” (elektroniskā datu nesējā – USB zibatmiņā vai CD, saglabājot aprēķinu formulas). Finanšu piedāvājums, tai skaitā lokālā tāme, jāiesniedz Microsoft Office Excel vai līdzvērtīgā formātā. Ar līdzvērtīgu formātu šī iepirkuma ietvaros saprot formātu, kurš atbilstoši nolikumam satur visu nepieciešamo informāciju un ir atbilstoši noformēts (t.sk., tas ir nolasāms ar pasūtītāja rīcībā esošo Microsoft Office programmatūru). Elektroniskais datu nesējs ir jāievieto [11.1.punktā](#_Piedāvājumu_jāiesniedz_slēgtā) noteiktajā iepakojumā.
	4. Iesniedzot dokumentu kopijas, katra dokumenta kopija pretendentam jāapliecina normatīvajos aktos noteiktajā kārtībā. Pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, ja viss piedāvājums ir cauršūts vai caurauklots.
	5. Iepirkuma komisijai ir tiesības pieprasīt paskaidrojošu informāciju par iesniegtajiem pretendentu piedāvājumiem, kā arī pieprasīt pretendentam uzrādīt iesniegto dokumentu kopiju oriģinālus. Ja pretendents nesniedz pieprasīto informāciju, komisija ņem vērā to informāciju un dokumentus, kas ir tās rīcībā.
4. **Pretendenta atlases dokumenti**
	1. Pretendenta **pieteikums** iepirkuma procedūrai (saskaņā ar pielikumu Nr.1). Pieteikumu paraksta pretendentu pārstāvēt tiesīgā persona (atbilstoši ierakstiem komercreģistrā) vai tā pilnvarotas personas (pievienojot attiecīgu pilnvaru). Ja piedāvājumu kā pretendents iesniedz personu apvienība, tad pieteikumu paraksta visas personas, kas iekļautas apvienībā, un pieteikumā norāda personu, kura pārstāv personu apvienību iepirkuma procedūrā, kā arī norāda katras personas atbildības apjomu.
	2. Latvijas Republikas **Zāļu valsts aģentūras izdota speciāla atļauja** (licence) medicīniskā skābekļa ražošanai un piegādei (apliecināta kopija).
	3. **Dokumenti, kas apliecina Pretendenta spējas** izpildīt līgumu, piesaistot speciālistus, kuri ir tiesīgi **veikt tvertņu ikgadējo sertifikāciju**, atbilstoši LVS EN ISO/IEC 17020, LVS EN 45011, LVS EN ISO/IEC 17025:2005 /AC:2008 L standartiem vai ekvivalentiem un attiecīgās jomas regulējošiem Ministru kabineta noteikumiem.
	4. **Apliecinājums** ka Pretendents Līguma izpildei piesaistīs speciālistus, kuri ir atbilstoši apmācīti un sertificēti veikt tvertnes remontu vai tehnisko apkopi, saskaņā Latvijas Republikas normatīvajiem aktiem un tvertnes ražotāja noteiktajām rekomendācijām.
	5. Dokuments, kas apliecina, ka Pretendentam ir darba drošības sistēma **OHSAS 18001**, vai pierādījumi par līdzvērtīgiem darba drošības un arodveselības pasākumiem uzņēmumā (piemēram, apliecinājums par attiecīgā speciālista piesaisti līguma izpildē).
	6. **Apliecinājums**, ka Pretendents pakalpojuma izpildē nodrošinās:
		1. pasūtītāja apmācības par gāzu drošību un tvertnes/centrāles lietošanu ne retāk, kā 1 reizes 6 (sešos) mēnešos pēc Pasūtītāja pieprasījuma;
		2. medicīniskā skābekļa centralizētās padeves sistēmas tehnisko apkopi ne retāk, kā 1 reizi gadā, tai skaitā nepieciešamo rezerves daļu nomaiņa un manometru kalibrēšanu bez papildu samaksas.
		3. iekārtu digitālo marķēšanu un tehniskās apkopes elektroniskās datu bāzes uzturēšanu.
		4. izsaukuma reaģēšanas laiku ne vairāk, kā 2 stundas no izsaukuma pieņemšanas brīža, ierodoties pie Pasūtītāja.
		5. sertificētus speciālistus ar līmeni B un Bz, elektrodrošībā.
	7. Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā nolikuma 15.2.1. vai 15.2.2. punktā minēto apstākļu dēļ, Pasūtītājs:

1) **attiecībā uz pretendentu** (neatkarīgi no tā reģistrācijas valsts vai pastāvīgās dzīvesvietas), izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

a) par 15.2.1. punktā minētajiem faktiem — no Uzņēmumu reģistra,

b) par 15.2.2. punktā minēto faktu — no Valsts ieņēmumu dienesta un Latvijas pašvaldībām.

Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta piekrišanu;

2) **attiecībā uz ārvalstī reģistrētu vai pastāvīgi dzīvojošu pretendentu** papildus pieprasa, lai tas iesniedz attiecīgās ārvalsts kompetentās institūcijas izziņu, kas apliecina, ka uz to neattiecas 15.2. punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darba dienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, Pasūtītājs to izslēdz no dalības iepirkumā.

Izziņas un citus dokumentus, kurus šajā likumā noteiktajos gadījumos izsniedz Latvijas kompetentās institūcijas, pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

* 1. Pasūtītājs izslēdz pretendentu no turpmākās dalības iepirkumā, kā arī neizskata pretendenta piedāvājumu, ja pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju.

**Tehniskais un finanšu piedāvājums**

1. Tehnisko - finanšu piedāvājumu pretendents sagatavo atbilstoši Tehniskās specifikācijas – finanšu piedāvājuma (**pielikums nr.2**) formai. **Tehniskais – finanšu piedāvājums pretendentam obligāti jāiesniedz arī elektroniskā formā – CD-R diskā vai citā datu nesējā, MS EXCEL formātā**.
2. Tehniskajā- finanšu piedāvājumā pretendents norāda piedāvātos materiālus, materiālu cenas, darbu izmaksas, mehānismu izmaksas, visas pārējās izmaksas, kas var rasties pretendentam sniedzot pakalpojumu. Piedāvājuma cenā ir jāietver nodokļi, nodevas, izdevumi par finanšu un apdrošināšanas pakalpojumiem, transporta izmaksas un visas citas izmaksas, izņemot PVN, kuras rodas vai var rasties pretendentam, izpildot pasūtījumu. Visas piedāvājuma cenas ir jānorāda Euro, uzrādot ne vairāk kā divus ciparus aiz komata
3. Pretendentam jāpiedāvā visi materiāli un darbi pilnā apjomā katrā Tehniskās specifikācijas pozīcijā.
4. Pretendentam jāaizpilda visas Tehniskās specifikācijas pozīcijas. Ja kādā tāmju pozīcijā pretendents norāda cenu „0” par vienību, attiecīgajā rindā jāsniedz paskaidrojums kādu iemeslu dēļ izmaksas ir „0”.
5. Pretendentam piedāvājums jāsastāda tā, lai par norādīto summu pilnībā realizētu nepieciešamos darbus. Līguma izpildes laikā nav paredzēti nekādi sadārdzinājumi vai Pasūtītāja rezerve. Pēc piedāvājumu atvēršanas nekādas līgumcenas izmaiņas netiks pieļautas arī tādā gadījumā, ja pretendents, iesniedzot finanšu piedāvājumu, nebūs tajā ietvēris kādu izmaksu pozīciju.
6. Ja Tehniskajās specifikācijās tāmē ir nosaukts tikai materiāls, tas nozīmē, ka attiecīgajā pozīcijā piedāvājumā jāiekļauj visi darbi, materiāli (palīgmateriāli) un citi izdevumi, kas tehnoloģiski nepieciešami šī materiāla kvalitatīvai iestrādei/darbu izpildei, regulēšanai, nodošanai ekspluatācijā pilnā apmērā.
7. Tehniskajās specifikācijās, kur minēts konkrēts ražotājs vai tā marka, vai standarts, piedāvājums tiks atzīts par ekvivalentu (analogu), ja pretendents ar ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem var pierādīt, ka piedāvājums ir ekvivalents un apmierina pasūtītāja prasības, kas izteiktas tehniskajā specifikācijā. Ražotāja dokumentāciju vai kompetentas institūcijas izsniegtu apliecinājumu par pārbaudes rezultātiem pretendents pievieno sagatavotajam piedāvājumam. Ekvivalents nozīmē, ka cita ražotāja izstrādājumiem ir jābūt funkcionāli, pēc sastāva, izveidojuma un pēc kvalitātes ekvivalentiem Tehniskajā specifikācijā norādītajiem. Piedāvājumā jānorāda ekvivalentā materiāla ražotājs, marka, modelis, lai iepirkuma komisija varētu izvērtēt piedāvājuma atbilstību Pasūtītāja noteiktajām prasībām.
8. Ja pretendents kā ekvivalentus piedāvās neatbilstošus vai zemākas kvalitātes materiālus, piedāvājums tiks atzīts par neatbilstošu tehniskajām prasībām un pretendents izslēgts no turpmākas vērtēšanas.
9. Materiāli jānorāda precīzi pretendenta piedāvātie, nevis atstājot Pasūtītāja tekstu ar atzīmi „vai ekvivalents”. Informācijai jābūt tik detalizētai, lai Pasūtītājs varētu izvērtēt vai piedāvātais materiāls tiešām ir ekvivalents.
10. Pretendents var iesniegt tikai vienu finanšu piedāvājuma variantu, iekļaujot tajā visus izdevumus, kas saistīti ar pakalpojuma sniegšanu u.c. Iepirkuma komisija salīdzinās iesniegto piedāvājumu cenas bez PVN.
11. Finanšu piedāvājumā jānorāda:
	1. cena, kas izteiktas: Latvijas naudas vienībā – eiro (EUR).
	2. piedāvātā Pakalpojuma cena bez PVN un ar PVN, piedāvājuma kopējā cena bez PVN un ar PVN.
	3. cenā jābūt iekļautām visām izmaksām, kas saistītas ar Pakalpojuma sniegšanu, nekādi neparedzētie darbi un/ vai izmaksas nedrīkst būt iekļauti Finanšu piedāvājumā.

**Piedāvājuma derīguma termiņš**

1. Piedāvājumam jābūt spēkā 30 kalendārās dienas no piedāvājuma iesniegšanas termiņa beigām.

**Pretendentu atlase, tehnisko piedāvājumu atbilstības pārbaude un piedāvājumu vērtēšana**

1. Pretendenta atlasi, tehniskā piedāvājuma atbilstības pārbaudi un finanšu piedāvājuma vērtēšanu iepirkuma komisija veic slēgtās sanāksmēs.
2. Iepirkuma komisija ir tiesīga prasīt pretendentiem sniegt papildus paskaidrojumus, uzdot jautājumus rakstiski un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu salīdzināšanai.
3. Ja divi vai vairāki Pretendenti būs iesnieguši piedāvājumus ar vienādu cenu, tad par uzvarētāju tiks atzīts Pretendents, kurš piedāvās visīsāko Preces piegādes termiņu (atbilstoši Tehniskā – finanšu piedāvājumā iekļautā apliecinājuma 6.punktam.

**Aritmētisko kļūdu labošana**

1. Piedāvājumu vērtēšanas laikā iepirkuma komisija pārbauda, vai piedāvājumā nav aritmētisku kļūdu. Ja komisija konstatē šādas kļūdas, tā šīs kļūdas izlabo. Par kļūdu labojumu un laboto piedāvājuma summu komisija paziņo pretendentam, kura pieļautās kļūdas labotas. Vērtējot finanšu piedāvājumu, komisija ņem vērā labojumus.

**Iepirkuma procedūras izbeigšana vai pārtraukšana**

1. Pasūtītājs ir tiesīgs pārtraukt iepirkumu un neslēgt līgumu, ja tam ir objektīvs pamatojums.
2. Iepirkuma procedūru var pārtraukt jebkurā no iepirkuma procedūras norises posmiem no procedūras izsludināšanas brīža līdz līguma noslēgšanas brīdim.

**Informācijas apmaiņa**

1. Ja piegādātājs ir laikus pieprasījis papildu informāciju par iepirkuma nolikumā iekļautajām prasībām, pasūtītājs to sniedz triju darbdienu laikā, bet ne vēlāk kā četras dienas pirms piedāvājumu iesniegšanas termiņa beigām. Papildu informāciju pasūtītājs nosūta piegādātājam, kas uzdevis jautājumu, un vienlaikus ievieto šo informāciju vietā, kur ir pieejams iepirkuma nolikums, norādot arī uzdoto jautājumu.
2. Pretendentam ir pienākums sekot līdzi publicētajai informācijai pasūtītāja mājas lapā [www.tos.lv](http://www.tos.lv) attiecībā uz iepirkumu. Iepirkuma komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja Pasūtītāja mājas lapā.

**Informācija par līgumu un tā noslēgšanu**

1. **Iepirkuma līguma slēgšana:**
	1. Pamatojoties uz iepirkuma komisijas lēmumu, Pasūtītājs nosūta pretendentam, kura piedāvājums atzīts par uzvarētāju, uzaicinājumu noslēgt līgumu.
	2. Desmit darba dienu laikā pēc tam, kad stājas spēkā iepirkuma līgums vai tā grozījumi, pasūtītājs savā pircēja profilā ievieto attiecīgi iepirkuma līguma vai tā grozījumu tekstu, atbilstoši normatīvajos aktos noteiktajai kārtībai, ievērojot komercnoslēpuma aizsardzības prasības. Iepirkuma līguma un tā grozījumu teksts ir pieejams pircēja profilā vismaz visā iepirkuma līguma darbības laikā, bet ne mazāk kā 36 mēnešus pēc iepirkuma līguma spēkā stāšanās dienas.
2. Uzvarējušam pretendentam iepirkuma līgums ir jānoslēdz ar Pasūtītāju ne vēlāk, kā 10 (desmit) darba dienu laikā pēc pasūtītāja uzaicinājuma par līguma noslēgšanu brīža. Ja šajā punktā minētajā termiņā pretendents neparaksta iepirkuma līgumu, tas tiek uzskatīts par pretendenta atteikumu slēgt iepirkuma līgumu.
3. Ja izraudzītais Pretendents atsakās slēgt līgumu ar Pasūtītāju, Pasūtītājs pieņem lēmumu slēgt līgumu ar nākamo pretendentu, kurš piedāvājis zemāko cenu, vai pārtraukt procedūru, neizvēloties nevienu piedāvājumu. Ja pieņemts lēmums slēgt līgumu ar nākamo pretendentu, kurš piedāvājis zemāko cenu, bet tas atsakās līgumu slēgt, Pasūtītājs pieņem lēmumu pārtraukt iepirkuma procedūru, neizvēloties nevienu piedāvājumu.

**Citi noteikumi**

1. Visi izdevumi, kas saistīti ar iepirkuma procedūras piedāvājuma sagatavošanu un iesniegšanu, jāsedz pretendentam.
2. Iepirkuma procedūras nolikums sagatavots latviešu valodā. Nolikums sastāv no nolikuma teksta uz 8 lapām un 2 pielikumiem, kas ir šī Nolikuma neatņemamas sastāvdaļas:

Pielikums Nr. 1 – Pretendenta pieteikums iepirkuma procedūrai uz 1 lpp.;

Pielikums Nr. 2 – Tehniskā specifikācija - Finanšu piedāvājum forma excel formātā.

Iepirkuma komisijas priekšsēdētāja I. Rantiņa

**Pielikums Nr. 1**

Iepirkuma procedūra

**„Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”**

Iepirkuma identifikācijas Nr. VSIA TOS 2018/17MP

**PIETEIKUMS iepirkuma procedūrai**

|  |  |
| --- | --- |
| **Uzņēmuma nosaukums**: |  |
| **Reģistrācijas Nr.** |  |
| **Amatpersona**: |  |

*(amatpersonas ieņemamais amats, vārds, uzvārds, )*

**Ar šī pieteikuma iesniegšanu:** piesakās piedalīties iepirkuma procedūrā **„Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”** (iepirkuma identifikācijas Nr. VSIA TOS 2018/17MP), ko rīko Pasūtītājs – valsts sabiedrība ar ierobežotu atbildību ***“Traumatoloģijas un ortopēdijas slimnīca”,*** reģistrācijas Nr. 40003410729, juridiskā adrese Duntes iela 22, Rīga, LV-1005, un apliecinām, ka:

1. pretendenta saimnieciskā darbība nav apturēta vai pārtraukta;
2. visa piedāvājumā sniegtā informācija un ziņas ir patiesas;
3. tas ir iepazinies ar Nolikuma saturu un atzīst to par atbilstošu;
4. ir skaidras un saprotamas Nolikumā noteiktās prasības piedāvājuma sagatavošanai, iepirkuma priekšmets un tehniskā specifikācija;
5. (pretendenta nosaukums) atbilst \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (mazā vai vidējā uzņēmuma[[1]](#footnote-1)) kritērijiem.

**Informācija, kas pēc Pretendenta domām ir uzskatāma par komercnoslēpumu, ierobežotas pieejamības vai konfidenciālo informāciju, atrodas pretendenta piedāvājuma \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ lappusē.**

Paraksts:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_\_\_\_\_\_\_\_/

 *(uzņēmuma (uzņēmējsabiedrības) vadītājs vai pilnvarotais pārstāvis)*

 Z.v.

|  |  |
| --- | --- |
| **Uzņēmuma adrese** |  |
| Telefons, fakss, e-pasta adrese: |  |
| Uzņēmuma bankas rekvizīti: |  |

2018.gada \_\_\_\_\_\_. \_\_\_\_\_\_\_\_\_\_\_\_\_\_\_\_

**Pielikums Nr. 2**

Iepirkuma procedūras

**„Par medicīniskā skābekļa gazifikācijas un uzglabāšanas sistēmas nomu un tai nepieciešamā medicīniskā skābekļa piegādi”**

Identifikācijas Nr. VSIA TOS 2018/17MP

**TEHNISKĀ SPECIFIKĀCIJA UN**

**TEHNISKĀ – FINANŠU PIEDĀVĀJUMA FORMA**

**Pasūtītājs: VSIA “Traumatoloģijas un ortopēdijas slimnīca”, reģ. Nr. 40003410729**

**Darbu izpildes vieta: Duntes iela 22, Rīga, LV – 1005**

Tehniskās specifikācijas un Tehniskā – finanšu piedāvājuma forma pievienota atsevišķā *MS Excel* failā.

1. <https://www.iub.gov.lv/sites/default/files/upload/skaidrojums_mazajie_videjie_uzn.pdf> [↑](#footnote-ref-1)